| *Pollachius* |
| --- |
| *Pollachius virens* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Orde: | Gadiformes |
| Familia: | Gadidae |
| Xénero: | ***Pollachius***Nilsson, 1832  |

 |
| Especies |
| * *Pollachius pollachius* (L.)
* *Pollachius virens* (L.)
 |

***Pollachius*** é un xénero de peixes osteíctios actinopterixios da orde dos gadiformes e familia dos gádidos.

O xénero comprende tan só dúas especies:

* *Pollachius pollachius* (Linnaeus)
* *Pollachius virens* (Linnaeus)

ambas moi semellantes e de distribución noratlántica, e obxecto de activa pesca, xa que son moi apreciadas gastronomicamente

Etimoloxía
----------

O nome latino do xénero, *Pollachius*, deriva do inglés *pollack* ou *pollock*, termo derivado do escocés antigo, de orixe escura, que é o nome da especie *Pollachius pollachius* e, por extensión, de *P. virens*.

Características
---------------

*P. virens*.
*Pollachius pollachius*.
*P. pollachius* no Aquarium Finisterrae da Coruña.De corpo alongado de até os 130–150 cm de lonxitude e os 10–14 kg de peso, aínda que ordinariamente vense nas lonxas espécimes de entre os 40–80 cm, ou até 1 m, e de 2 a 5 kg, co maxilar inferior que se proxecta cara a diante sobre o superior, ollos grandes, sen barbas no mento, liña lateral arqueada sobre as aletas pectorais, e aleta caudal en forma de media lúa.

A coloración e parda verdosa escura polo lombo e prateada polos costados e no ventre; ambas as especies diferéncianse en que *P. virens* ten o dorso máis escuro, de cor que oscila entrre a negra e a verde escura, que *P. pollachius*, o noso coñecido abadexo, do que se distingue tamén por unha fina liña abrancazadas que percorre os flancos.

Hábitat e distribución
----------------------

Viven sobre fondos rochosos, a profundidade variábel, en augas costeiras (os exemplares novos, máis preto do litoral), en grupos (os adultos só se reúnen en cardumes só na época da reprodución, de xaneiro a marzo), alimentándose basicamente de pequenos peixes (crías de muxo, xoubas, pións etc.), e tamén de crustáceos e moluscos.

Ambas as especies viven no Atlántico norte, *P. pollachius* desde as costas de Noruega até as do sur de Portugal, mentres que *P. virens* é máis norteña, estendéndose desde o norte de Francia (Normandía), Holanda e Alemaña até Islandia, polo suroeste de Groenlandia, así como polas costas do leste do Canadá.

En Galicia
----------

Dadas as áreas de distribución de ambas as especies, é lóxico que *Pollachius pollachius* estea citada en niumerosas zonas do litoral galego, desde Cornide, en 1788 (no que a cita co nome linneano de *Gadus pollachius*), até Rodríguez Solórzano e outros, que a sitúan sobre fondos da plataforma continental menores de 200 m, desde a foz do Miño até Ribadeo.

Obviamente, *P. virens*, cuxa área de distribución chega polo sur até o norte de Francia, non aparece citada na bibliografía, e só se pode ver algunha vez nas lonxas galegas onde se desembarcan capturas da pesca de altura.

Notas
-----

1. 1 2  *Pollachius* en ITIS *(en inglés)*
2. ↑  Descrita en 1758 por Linneo como *Gadus pollachius*.
3. ↑  *Pollachius* en FishBase. *(en inglés)*
4. ↑  Descrita en 1758 por Linneo como *Gadus virens*.
5. ↑  *pollack* no dicionario Collins *(en inglés)*
6. 1 2 3  Rodríguez Villanueva (1995), pp. 174-175.
7. ↑  Rodríguez Solórzano (1983), p. 84.
8. ↑  *Pollachius pollachius* (Linnaeus, 1758) en FishBase.
9. ↑  
*Pollachius virens* (Linnaeus, 1758) e FishBase.
10. ↑  Solórzano (1988), p. 27.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Pollachius*** |

|  |  |
| --- | --- |
|  | Wikispecies posúe unha páxina sobre:  ***Pollachius*** |

### Bibliografía

* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1995): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-870-2.
* Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): *Inventario dos peixes do litoral galego (Pisces: Cyclostomata, Chondrichthyes, Osteichthyes).* O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.

### Outros artigos

* Gadiformes
* Gádidos

### Ligazóns externas

* Froese, Rainer e Pauly, Daniel, eds. (2006): Species of *Pollachius* en FishBase. Xuño de 2006. *(en inglés)*
* Froese, Rainer e Pauly, Daniel, eds. (2006): *Pollachius pollachius* en FishBase. Xuño de 2006. *(en inglés)*
* Froese, Rainer e Pauly, Daniel, eds. (2006): *Pollachius virens* en FishBase. Xuño de 2006. *(en inglés)*

|  |  |
| --- | --- |
| Control de autoridades | 
* Wd: Q5123445
* BRE: 3528046
* JSTOR: pollock
* MAG: 2779175135

 |

|  |  |
| --- | --- |
| Identificadores taxonómicos | 
* Dyntaxa: 1001732
* EPPO: 1PLLCG
* Fossilworks: 35736
* GBIF: 2415860
* iNaturalist: 91205
* IRMNG: 1200157
* ITIS: 164726
* NBN: NBNSYS0000177327
* NCBI: 8059
* Soortenregister: 138697
* WoRMS: 125736

 |